Leons Maršāns
Leons Maršāns (franču: Léon Marchand; dzimis 2002. gada 17. maijā) ir franču peldētājs. Divas reizes piedalījies olimpiskajās spēlēs (2020, 2024). 2020. gada olimpiskajās spēlēs Tokijā labākais sasniegums bija 6. vieta 400 m kompleksajā peldējumā. 2024. gada olimpiskajās spēlēs Parīzē kļuva par trīskārtēju olimpisko čempionu (200 m brasā, 200 m tauriņstilā, 200 m kompleksajā peldējumā un 400 m kompleksajā peldējumā). Pirmais Francijas peldētājs, kas izcīnījis četras olimpiskās zelta medaļas peldēšanā. Ir ceturtais peldētājs olimpisko spēļu vēsturē, kas vienās olimpiskajās spēlēs izcīnījis četras zelta medaļas individuālajās distancēs. Maršāns ir arī pieckārtējs pasaules čempions. Viņam pieder pasaules rekords 400 m kompleksajā peldējumā. Abi vecāki (Ksavjērs un Selīna) ir bijuši profesionāli peldētāji un abi piedalījušies olimpiskajās spēlēs.